“ХИШИГ-УУЛ” ХК-ИЙН
ТӨЛӨӨЛӨН УДИРДАХ ЗӨВЛӨЛИЙН ХУРЛЫН ТОГТООЛ

2019 оны 03 дугаар сарын 15	                      №			       Улаанбаатар хот

	“Хувьцаа эзэмшигчдийн ээлжит 
хурал хуралдуулах тухай”

Компанийн тухай Хуулийн 59 дүгээр зүйлийн 59.4, 60 дугаар зүйлийн 60.1, 60.2, 60.4, 76 дугаар зүйлийн 76.1.2, Санхүүгийн зохицуулах хорооны 2018 оны 12 дугаар сарын 14-ний өдрийн 377 дүгээр тогтоолын хавсралтаар батлагдсан “Хувьцаат компанийн хувьцаа эзэмшигчдийн хурлын зар хүргэх, хяналт тавих журам”, “Хишиг-Уул” ХК (“Компани” гэх)-ийн дүрмийн 7 дүгээр зүйлийн 7.32.3-ийг удирдлага болгож, Компанийн Төлөөлөн Удирдах Зөвлөлийн хурал 2019 оны 03 дугаар сарын 15-ны өдөр хуралдаж, 
ТОГТООХ НЬ:
1. Компанийн хувьцаа эзэмшигчдийн ээлжит хурал (“ХЭЭХ”)-ыг 2019 оны 04 дүгээр сарын 26-ны өдрийн ... цагт ... минутанд Монгол улс, Улаанбаатар хот, Чингэлтэй дүүргийн 3-р хороонд байрлах “Peace tower”-ын 9 давхар 905 тоот байранд хуралдуулсугай. 
2. [bookmark: _GoBack]Хувьцаа эзэмшигчдийн ээлжит хурлаар дараах асуудлуудыг шийдвэрлэсүгэй. Үүнд:
Нэг. Компанийн 2018 оны үйл ажиллагааны тайлангийн талаарх Төлөөлөн удирдах зөвлөлийн дүгнэлтийг хэлэлцэж батлах тухай;
Хоёр. Компанийн 2018 оны санхүүгийн тайлангийн талаарх Төлөөлөн удирдах зөвлөлийн дүгнэлтийг хэлэлцэж батлах тухай;
Гурав. Төлөөлөн удирдах зөвлөлийн 2018 оны үйл ажиллагааны тайланг танилцуулах;
Дөрөв. Төлөөлөн удирдах зөвлөлийн гишүүдийг улируулан сонгох;
Тав. Компанийн 2019 оны үйл ажиллагааны талаар хэлэлцэх;
Зургаа. Ашиглалтын хугацаа дууссан тоног төхөөрөмжүүдийг актлах тухай хэлэлцэх;

3. Хувьцаа эзэмшигчдийн ээлжит хурлыг хуралдуулах тухай шийдвэрийг Санхүүгийн зохицуулах хороо болон Хөрөнгийн биржид 2019 оны 03 дугаар сарын 18 өдрийн дотор зохих баримт бичгийн хамт хүргүүлсүгэй.
4. Хувьцаа эзэмшигчдийн ээлжит хуралд оролцох хувьцаа эзэмшигчдийн нэрсийн жагсаалт гаргах бүртгэлийн өдрийг 2019 оны 4 дүгээр сарын 09-ны өдөр байхаар тогтоосугай.
5. Хурал зохион байгуулах комисст дараах нэр бүхий хүмүүсийг томилсугай:
i. Гүйцэтгэх захирал Я.Нэргүй.
ii. Нягтлан бодогч М.Балжинням
iii. Төлөөлөн удирдах зөвлөлийн нарийн бичиг Н.Сүндэръяа
6. Хувьцаа эзэмшигчдийн ээлжит хурлын зарыг Хавсралт №1-ийн дагуу баталж, хуралд оролцох эрх бүхий хувьцаа эзэмшигчдэд хурлын зарыг хүргэхээр 2019 оны 03 дугаар сарын 20-ны өдөр хэвлэл мэдээллийн хэрэгслээр буюу өдөр тутмын сонин, орон даяар нэвтрүүлгээ түгээдэг радио, телевизийн аль нэгээр болон компанийн хөрөнгийн биржийн цахим хуудсаар дамжуула хувьцаа эзэмшигчиддээ мэдээлж, ийнхүү анх мэдээлсэн өдрөөс хойш 15 хоногийн дараа буюу 2019 оны 04-р сарын 10-ны дахин олон нийтийн мэдээллийн хэрэгслээр мэдээлэхийг хурал зохион байгуулах комисст даалгасугай.
7. Хувьцаа эзэмшигчдийн ээлжит хурлаар хэлэлцүүлэх асуудлын хүрээнд Компанийн хувьцаа эзэмшигчдийн танилцах боломжтой баримт бичгүүдийн жагсаалтыг, эдгээр баримт бичгийг бэлэн болгох боломжтой хугацааны хамт Хавсралт №2-р тогтоож, ажлын өдрүүдэд 09.00 цагаас 18.00 цагийн хооронд Компанийн байранд хүрэлцэн ирж, Төлөөлөн Удирдах Зөвлөлийн Нарийн бичгийн дарга Н.Сүндэръяагаас авч танилцах эрхтэй болохыг дурьдсугай. 
8. Хувьцаа эзэмшигчдийн ээлжит хурлын даргаар Я.Нэргүй, тооллогын комиссын даргаар М.Балжинням, гишүүнээр Н.Сүндэръяа тус тус томилсугай.
9. Хувьцаа эзэмшигчдийн ээлжит хурлын дэгийг Хавсралт №3-р баталсугай. 
10. Хуралд оролцох эрхтэй хувьцаа эзэмшигчдийн нэрсийн жагсаалтыг 2019 оны 4 дүгээр сарын 09-ний өдрийн ҮЦТТТХТ ХХК-ийн бүртгэлд дэх мэдээлэлд үндэслэн Хавсралт №4-р  баталсугай.
11. ТУЗ-ын компанийн 2018 оны үйл ажиллагааны болон санхүүгийн тайланг хэлэлцэж, гаргасан дүгнэлтийг Хавсралт №5-р баталсугай.
12. Санхүүгийн зохицуулах хорооны журмын дагуу саналын хуудсаар санал өгч болох бөгөөд ийнхүү санал өгөх сүүлийн хугацаа нь 2019 оны 04 дүгээр сарын 26 өдрийн 15 цаг хүртэл байна. Саналын хуудасны загварыг Хавсралт №6, 7-ийн дагуу баталсугай. 



ТӨЛӨӨЛӨН УДИРДАХ 
ЗӨВЛӨЛИЙН ДАРГА:					Д.ГОНГОР 

ТӨЛӨӨЛӨН УДИРДАХ 
ЗӨВЛӨЛИЙН НАРИЙН БИЧИГ:				Н.СҮНДЭРЪЯА
